Ir-Regolament tal-Kummissjoni (KE) Nru 2119/2003
tat-2 ta' Diċembru 2003
li emenda ir-Regolament tal-Kunsill (KE) Nru 1210/2003 dwar ċerti restrizzjonijiet speċifiċi fuq relazzjoniet ekonomiċi u finanzjarji ma' l-Iraq u li jħassar ir-Regolament (KE) Nru 2465/96
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1210/2003 tas-7 ta' Lulju 2003 dwar ċerti restrizzjonijiet speċifiċi fuq relazzjoniet ekonomiċi u finanzjarji ma' l-Iraq u li jħassar ir-Regolament (KE) Nru 2465/96 [1], kif emendat mir-Regolament (KE) Nru 1799/2003 [2], u partikolarment Artikolu 11(b), tiegħu,
Billi:
(1) l-Anness III għar-Regolament (KE) Nru 1210/2003 jillistja l-persuni naturali u ġuridiċi, korpi pubbliċi, korporazzjonijiet, aġenziji u entitajiet tal-gvern ta' qabel ta' l-Iraq kopert bl-iffriżar ta' fondi u riżorsi ekonomiċi taħt dak ir-Regolament.
(2) Fil-21 ta' Novembru 2003, il-Kumitat għas-Sanzjonijiet mwaqqaf bir-Riżoluzzjoni 661(1990) tal-Kunsull tas-Sigurtà tan-Nazzjonijiet Uniti ddeċida li jemenda l-lista ta' ersuni naturali u ġuridiċi, korpi pubbliċi, korporazzjonijiet, aġenziji u entitajiet tal-gvern ta' qabel ta' l-Iraq li għalihom għandu japplika l-iffriżar tal-fondi u r-riżorsi ekonomiċi. Għalhekk, l-Anness III għandu b' hekk jiġi emendat.
(3) Sabiex jiġi assigurat li l-miżuri previsti f'dan ir-Regolament ikunu effettivi, dan ir-Regolament għandu jidħol fis-seħħ minnufih,
ADOTTAT DAN IR-REGOLAMENT:
L-Artikolu 1
ir-Regolament (KE) Nru l-Anness III għar-Regolament (KE) Nru 1210/2003 huwa hawnhekk sostitwit bl-Anness għal dan ir-Regolament.
L-Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-2 ta' Diċembru 2003.